Manna

Manna ir pārtikas produkts, sīki putraimi, ko iegūst atkārtoti maļot kviešu graudus. Tie ir rupjāki par miltiem, bet smalkāki par putraimiem. Mannas graudiņu lielums ir 0,25-0,75 mm. Manna tiek izmantota dažādu Latvijā tradicionālu ēdienu, piemēram, mannas biezputras, uzpūteņa (debesmannas), mannas buberta pagatavošanai kā arī gaļas vai zivju panēšanai. Latvijā mannu gatavo no mīkstgraudu kviešiem, tāpēc tā ir balta. Citur pasaulē līdzīgu produktu dēvē par "semolinu", gatavo no cietgraudu kviešiem un tā ir dzeltena.

Mannas nosaukums latviešu valodā cēlies no Bībeles (Hebrū: מָן, romanizēts: mān, grieķu: μάννα; arābu: اَلْمَنُّ),, kur tā vairākas reizes pieminēta kā ēdiens, ko Dievs sūtīja izraēļiem, kad tie 40 gadus klīda pa tuksnesi. 2. Mozus grāmatas 16. nodaļā par mannu teikts: "Tā bija balta kā koriandra sēkliņas un pēc garšas kā plāceņi ar medu". Manna tādā pašā sakarā vairākas reizes pieminēta arī Korānāhttps://en.wikipedia.org/wiki/Manna. Vēlākos pētījumos noskaidrojies, ka šai dabas parādībai var būt gan dzīvnieku, gan augu izcelsmehttps://en.wikipedia.org/wiki/Manna.

 Receptes 

Manna sastāv galvenokārt no graudu endospermas. Tā satur 70,3% cietes, 11,3% olbaltumvielu, līdz 15.5% ūdens, B1, B2, PP vitamīnus, minerālvielas. Enerģētiskā vērtība 3,26 kcal/gLatvijas Padomju enciklopēdija, 6. sēj. Rīga: Galvenā enciklopēdiju redakcija, 1985. .

Mannas biezputra: 40 g mannas, 200 g piena, 10 g sviesta, sāls, cukurs.
Pienu uzvāra, pieliek sāli, sviestu, cukuru, pieber mannu un, nepārtraukti maisot, briedina apmēram 10 minūtes. Pasniedz karstu ar kausētu sviestu un pienu vai atdzesētu ar ogu mērci vai ievārījumuMasiļūne Ņ., Pasopa A. Latviešu ēdieni. Rīga: Avots, 1986.

Mannas uzpūtenis: Ogas vai ābolus, vai rabarberus savāra, izrīvē caur sietiņu un, ja nepieciešams, atšķaida ar ūdeni. Uz 150 g ogu/augļu masas ņem 25 g cukura un 15 g mannas, sāls. Virstošai masai pieber cukuru, šķipsniņu sāls un, lēni maisot, mannu. Karsē līdz biezputra uzbriest. Masu lej putojamajā traukā un puto līdz tā kļūst gaiša, čaugana, 2 - 3 pialielinājusies apjomā. Uzpūteni liek dziļos šķīvjos un pārlej ar aukstu pienu. 
Var izmantot arī ievārījumus vai sulas. Pēc Masiļūnes, Pasopas, 1986.

Mannas buberts: 30 g mannas, 140 g piena, 20 g cukura, 1 ola, sāls, citrona miziņa  vai vanilīns, 150 g ogu mērces. 
Pienu uzvāra, maisot pieber mannu un uzbriedina, pieliek sāli, samais. Olas dzeltenumu saputo ar garšvielu un pakāpeniski, maisot pievieno karstai biezputrai. Mazliet atdzisušā biezputrā iecilā stingrās putās saputotu olas baltumu. 
Liek saldēdiena traukā un pasniedz ar dzērveņu vai citu ogu mērci.
Bubertam jābūt čauganam, porainam, ar īpatnēju olas garšu. Pēc Masiļūnes, Pasopas, 1986.

Mūsdienās mannas putraimus līdzīgā veidā kā Latvijā (īpaši putru un debesmannas pagatavošanā) izmanto arī citās tuvējās valstīs.

 Atsauces 

Kategorija:Pārtika